Cuneiform Tablet Kt 94/k 612 (AKT 6a 126)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šur-ma a-na a-bu-a-a a-šur-DU₁₀ a-dí-da-a en-nam-a-šur a-lá-ḫi-im ù a-lu-a qí-bi-ma a-na a-šur-DU₁₀ qí-bi-ma i-nu-mì DUMU a-zi-a ú ra-bi-ṣa-am a-na kà-ni-iš a-na KÙ.BABBAR a-šur-i-dí a-ḫi-kà pá-ḫu-ri-im i-li-ku-ni a-ta ù ša ki-ma ú-ṣur-ša-a-šur kà-ra-am ṣa-ḫe-er ra-GAL i-na ḫa-am-ri-im tám-ḫu-ra-ma ṭup-pá-am ša kà-ri-im tal-qé-a ša 4 ma-na KÙ.BABBAR ša a-šu-mì a-šur-i-dí ša-lim-a-šur a-ta ú ú-ṣur-ša-a-šur ta-pu-lá-ni kà-ru-um dí-nam i-dí-na-ku-nu-tí-ma 4 ma-na KÙ.BABBAR a-šur-ba-ni i-ša-qal-ma ṭup-pá-ak-ku-nu i-na É-bé-et šál-ma-a-šur ú-šé-ṣa-am ṭup-pá-am šu-ma šu-a-tí na-áš-a-tù-nu a-lu-a iš-tí-ku-nu-ma li-tù-ra-am šu-ma ṭup-pá-am šu-a-tí a-šur-DU₁₀ lá na-ší a-na ša ki-ma šu-a-tí li-iš-pu-ur-ma ṭup-pá-am a-li i-ba-ší-ú IGI kà-ri-im li-ší-ru <gap> kà-ru-um a-na DUMU um-me-a-ni li-ip-qí-sú ù a-lu-a iš-tí wa-bi-il₅ ṭup-pì-im li-li-kam a-na a-šur-DU₁₀ qí-bi₄-ma i-ḫi-id-ma gi-im-lá-ni